Ny finansiel regulering for fondsmæglerselskaber

Opdatering for december måned 2024

|  |
| --- |
| **OVERBLIK** |
| Lovændringer vedrørende nedskrivningsegnede passiver og oplysninger til Finanstilsynet m.v.: [link](#A)Lovændringer vedrørende indberetning af måltal for det underrepræsenterede køn i ledelsen: [link](#B)Opdatering af bekendtgørelse om finansielle virksomheders m.v. pligt til at offentliggøre Finanstilsynets vurdering af virksomheden m.v.: [link](#C)Opdatering af bekendtgørelse om opgørelse af kvalificerede andele: [link](#D)Opdatering af bekendtgørelse om koncerninterne transaktioner: [link](#E)Ændringer i revisionsbekendtgørelsen: [link](#F)Ny bekendtgørelse om ledelse og styring af fondsmæglerselskaber: [link](#G)Ændringer i SFDR artikel 13 m.v.: [link](#H)Uddybende krav til registre under DORA: [link](#I)Nye tekniske rapporteringskrav fra EBA: [link](#J)Nye retningslinjer under MiCA fra ESMA: [link](#K) |
| 1. **DANSK REGULERING**
 |
| * 1. **Love**
 |
| **Lov nr. 1666 af 30. december 2024 om ændring af lov om betalingskonti, lov om finansiel virksomhed, lov om kapitalmarkeder, lov om Danmarks Nationalbank og forskellige andre love (Adgang til en basal erhvervskonto for erhvervsdrivende og foreninger, tilsyn efter forordning om europæiske grønne obligationer og åremålsansættelse for direktionen i Danmarks Nationalbank m.v.)**Loven implementerer delvis Europa-Parlamentets og Rådets direktiv (EU) 2024/1174 (Daisy Chains-direktivet). Dette omfatter ændringer i reglerne om nedskrivningsegnede passiver, herunder for fondsmæglerselskaber. Virksomheder, der ifølge deres afviklingsplan eller koncernafviklingsplan skal tages under konkursbehandling, vil i udgangspunktet blive fritaget fra krav om nedskrivningsegnede passiver. I relation til Finanstilsynets vurdering af, om en virksomhed er nødlidende eller forventeligt nødlidende, fastsætter loven en hjemmel til de hidtil gældende krav i bekendtgørelse om afviklingsplanlægning og afviklingsberedskab. Det sker vedrørende indsendelse af oplysninger til Finanstilsynet og fristerne herfor, samt forpligtelsen til at have systemer, som understøtter en effektiv afvikling.Derudover ændrer loven bl.a. i lov om kapitalmarkeder, således at fondsmæglerselskaber ikke længere vil skulle offentliggøre reaktioner m.v. fra Finanstilsynet, som ikke vedrører deres tilladelseskrævende aktivitet. Et eksempel kan være en påtale for manglende overholdelse af reglerne om førelse af insiderlister. De nævnte ændringer træder i kraft den 1. januar 2025.(Vedtaget den 19. december 2024, [link](https://www.ft.dk/samling/20241/lovforslag/l70/index.htm))**Lov nr. 1668 af 30. december 2024 om ændring af selskabsloven, årsregnskabsloven, lov om erhvervsfremme, lov om finansiel virksomhed og forskellige andre love (Ændring af visse love og bestemmelser på Erhvervsministeriets område som følge af opgavebortfald)**Loven ophæver bl.a. kravet om, at visse fondsmæglerselskaber årligt skal foretage indberetninger af oplysninger til Finanstilsynet relateret til deres forpligtelser til at opstille måltal for det underrepræsenterede køn i ledelsen.Ændringen har virkning for regnskabsår, der begynder den 1. januar 2024 eller senere.(Vedtaget den 19. december 2024, [link](https://www.ft.dk/samling/20241/lovforslag/l72/index.htm)) |
| * 1. **Bekendtgørelser m.v.**
 |
| **Bekendtgørelse nr. 1389 af 4. december 2024 om finansielle virksomheders m.v. pligt til at offentliggøre Finanstilsynets vurdering af virksomheden m.v.**I forhold til den hidtidige bekendtgørelse foretages ændringer pga. DORA-forordningen. Derudover indeholder den forskellige andre ændringer i forhold til eksempelvis anvendelsesområdet, der ikke er relevante for fondsmæglerselskaber. Bekendtgørelsen træder i kraft den 1. januar 2025. En bekendtgørelse udstedt dagen inden – bekendtgørelse nr. 1355 af 3. december 2024 – ophæves også.(Offentliggjort den 6. december 2024, [link](https://www.retsinformation.dk/eli/lta/2024/1389))**Bekendtgørelse nr. 1422 af 5. december 2024 om opgørelse af kvalificerede andele**Bekendtgørelsen opdateres med nye lovhenvisninger samt en ændring af § 9, stk. 2, om modervirksomheders fritagelse fra sammenlægning af andele. Bekendtgørelsen træder i kraft 1. januar 2025 og ophæver samtidig bekendtgørelse nr. 277 af 3. april 2009.(Offentliggjort den 10. december 2024, [link](https://www.retsinformation.dk/eli/lta/2024/1422))**Bekendtgørelse nr. 1426 af 5. december 2024 om koncerninterne transaktioner**Udover nye lovhenvisninger er bekendtgørelsen opdateret med en nyaffattelse af §§ 7 og 8 om rapporteringskrav for gruppe 1-forsikringsselskaber (sidstnævnte vedrører således ikke fondsmæglerselskaber).Bekendtgørelsen træder i kraft den 1. januar 2025 og ophæver samtidig bekendtgørelse nr. 904 af 1. september 2004.(Offentliggjort den 10. december 2024, [link](https://www.retsinformation.dk/eli/lta/2024/1426))**Bekendtgørelse nr. 1529 af 5. december 2024 om revisionens gennemførelse i finansielle virksomheder m.v. samt finansielle koncerner**Bekendtgørelsen opdateres med nye henvisninger til love, bekendtgørelser og EU-regulering. Derudover opdateres den også med en række andre ændringer, herunder om protokollatet vedrørende årsregnskabet og den interne revisionschefs arbejde, erklæringer samt beskrivelsen af revisionens arbejde. Bekendtgørelsen træder i kraft den 1. januar 2025 og ophæver samtidig bekendtgørelse nr. 1912 af 22. december 2015.(Offentliggjort den 14. december 2024, [link](https://www.retsinformation.dk/eli/lta/2024/1529))**Bekendtgørelse nr. 1610 af 10. december 2024 om ledelse og styring af fondsmæglerselskaber m.fl.**Bekendtgørelsen udskiller fondsmæglerselskaber og fondsmæglerholdingvirksomheder fra ledelsesbekendtgørelsen for pengeinstitutter m.v., idet den overordnede struktur videreføres. Fondsmæglerselskaber, der kan betegnes som små og ikke indbyrdes forbundne fondsmæglerselskaber, er undtaget fra en række af de hidtidige krav. Endvidere foretages en lang række sproglige og indholdsmæssige tilpasninger i forhold til den hidtidige bekendtgørelse. Eksempelvis er opregningen af de nødvendige politikker reduceret og tilpasset, og bilagene er reduceret til tre (markedsrisiko, operationel risiko og bestyrelsens arbejde).Bekendtgørelsen træder i kraft den 17. januar 2025.(Offentliggjort den 19. december 2024, [link](https://www.retsinformation.dk/eli/lta/2024/1610)) |
| 1. **EU-REGULERING (forordninger)**
 |
| * 1. **Niveau 1**
 |
| **Europa-Parlamentets og Rådets forordning (EU) 2024/3005 af 27. november 2024 om gennemsigtighed og integritet i forbindelse med miljømæssige, sociale og ledelsesmæssige (ESG) vurderingsaktiviteter og om ændring af forordning (EU) 2019/2088 og (EU) 2023/2859**Forordningen indfører fælles regler om ESG-vurderingsaktiviteter og finder anvendelse på ESG-vurderinger udstedt af ESG-vurderingsleverandører, der opererer inden for EØS. Forordningen ændrer samtidig på SFDR ved tilføjelse af et nyt stykke til SFDR artikel 13 om oplysningsforpligtelser ved finansielle rådgivers og finansielle markedsdeltageres udstedelse og videregivelse af ESG-vurderinger. Forordningen anvendes fra den 2. juli 2026.(Offentliggjort den 12. december 2024, [link](https://eur-lex.europa.eu/legal-content/DA/TXT/?uri=OJ:L_202403005)) |
| * 1. **Niveau 2**
 |
| **Kommissionens gennemførelsesforordning (EU) 2024/2956 af 29. november 2024 om gennemførelsesmæssige tekniske standarder for anvendelsen af Europa-Parlamentets og Rådets forordning (EU) 2022/2554 for så vidt angår standardmodeller med henblik på registret over oplysninger**Forordningen fastsætter uddybende regler under DORA vedrørende det register, som virksomhederne skal føre i relation til kontrakter med tredjepartsudbydere af IKT-tjenester.(Offentliggjort den 2. december 2024, [link](https://eur-lex.europa.eu/legal-content/DA/TXT/?uri=OJ:L_202402956)) |
| 1. **RETNINGSLINJER FRA ESA’ERNE**
 |
| * 1. **EBA**
 |
| **EBA offentliggør den tekniske pakke til sin rapporteringsramme version 4.0**Rapporteringsrammen vil gælde fra første halvdel af 2025. Rammen har relevant for forskellige typer af regulering, herunder bl.a. DORA og investeringsselskabers indberetninger.(Offentliggjort den 19. december 2024, [link](https://www.eba.europa.eu/publications-and-media/press-releases/eba-releases-technical-package-its-40-reporting-framework)) |
| * 1. **ESMA**
 |
| **ESMA udgiver de sidste politikdokumenter for at blive klar til MiCA**ESMA har offentliggjort sin sidste pakke af endelige rapporter med niveau 2-regler og retningslinjer forud for ikrafttræden af MiCA. Denne pakke indeholder bl.a. retningslinjer om ”reverse solicitation”, retningslinjer om egnethedstest, retningslinjer for investorbeskyttelse og retningslinjer for klassificering af kryptoaktiver som finansielle instrumenter.(Offentliggjort den 17. december 2024, [link](https://www.esma.europa.eu/press-news/esma-news/esma-releases-last-policy-documents-get-ready-mica)) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* 

*Oversigten er redigeret af advokat Camilla Søborg,* *cas@equitylaw.dk**, tlf. 53500914, som du kan rette henvendelse til, hvis du har kommentarer eller spørgsmål.*



Equity Law Advokatanpartsselskab,CVR-nr. 42512273, Strandvejen 60, DK-2900 Hellerup